钦定古今图书集成/明伦汇编/氏族典/第532卷 > 郭育显
## 钦定古今图书集成/明伦汇编/氏族典/第532卷 > 郭育显

按《庐陵县志》：育显，号笔峰，庐陵人。幼补弟子员，受业
于刘述亭之门，癸卯贡于乡。廷试日，或告之曰：“先谒
选人，邑令可得。”育显正色曰：“此言何为至于我哉？”未
几归，讲学西原。后季子如暗登贤书，闻报舁归。育显
叱之曰：“屦而往，舆而归，能无愧于心乎？”季子跪而受
教。其庭训之严如此。